Canadas konservative fremskrittsparti

Canadas konservative fremskrittsparti (engelsk: The Progressive Conservative Party of Canada, fransk: Parti progressiste-conservateur du Canada) var et politisk parti i Canada, som ble grunnlagt den 10. desember 1942. Partiet ble oppløst den 7. desember 2003, da det slo seg sammen med Canadisk allianse og dannet Canadas konservative parti.

Partiets politiske ideologi var en blanding av konservativisme, liberalkonservatisme og (siden 1984) nyliberalisme.

Etter 2003 fortsatte enkelte av partiets tidligere representanter i Canadas senat, som var motstandere av sammenslåingen med Canadisk allianse, å benytte det gamle partinavnet. Navnet er også fortsatt i bruk i de fleste Canadiske provinser. Den 29. mars 2004 dannet tidligere partimedlemmer Canadas Fremskrittsparti.

Referanser

 Eksterne lenker 


Kategori:Politiske partier i Canada
Kategori:Politiske partier etablert i 1942
Kategori:Politiske partier nedlagt i 2003
Kategori:1942 i Canada
Kategori:2003 i Canada